POZIV ZA VANREDNU SKUPŠTINU AKCIONARA TRGOVINSKOG PREDUZEĆA „INEX-VELEPROMET“ VELIKA PLANA

Na osnovu člana 335. Zakona o privrednim društvima i člana 25. i 29. Statuta TP „INEX-VELEPROMET“ a.d. iz Velike Plane, Upravni odbor na osnovu odluke od 20.04.2012. godine dana 20.04.2012. godine objavljuje

POZIV ZA VANREDNU SKUPŠTINU AKCIONARA

TRGOVINSKOG PREDUZEĆA „INEX-VELEPROMET“ VELIKA PLANA

Upravni odbor društva je na svojoj sednici održanoj dana 20.04.2012. godine, doneo odluku o sazivanju vanredne sednice Skupštine akcionara za 12.05.2012. godine, sa početkom u 9.00 časova u sedištu društva u Velikoj Plani, u ulici Momira Gajića 2, za koju je utvrđen sledeći

DNEVNI RED :

Imenovanje Predsedavajućeg Skupštine, zapisničara, dva overača zapisnika i Komisije za glasanje

Verifikacija prisustva akcionara od strane Komisije za glasanje

Usvajanje zapisnika sa vanredne Skupštine akcionara održane dana 20.12.2011. godine

Donošenje odluke o naknadnoj saglasnosti Skupštine na promenu zakupca poslovnog prostora radi davanja u podzakup po Okvirnom ugovoru sa Mercator-S

Donošenje odluke o restrukturiranju dugoročnog kredita kod Intesa banke Beograd

Donošenje odluke o raspolaganju imovinom velike vrednosti uspostavljanja hipoteke na nepokretnosti Robna kuća u Velikoj Plani, na ime jemstva za kredite TP DUNAV AD kod Intesa banke

Donošenje odluke o raspolaganju imovinom velike vrednosti uspostavljanja zaloge budućih potraživanja po ugovoru o zakupu broj 172 od 20.01.2012. godine za poslovni prostor objekat Stovarište br.105 u ulici Mike Jovanovića br.11 sa zakupcem ITG d.o.o. Smederevo i ugovoru o zakupu broj 1102 od 02.10.2007. godine sa odgovarajućim aneksima za poslovni prostor Ukus I ulica Miloša Velikog 88 sa zakupcem Apoteka Medica Velika Plana, a što uključuje i druge ugovore o zakupu usled promene zakupaca za navedene poslovne prostore, na ime jemstva za kredit TP DUNAV AD kod Intesa banke

Donošenje odluke o raspolaganju imovinom velike vrednosti jemstva, upisom hipoteke na poslovnom prostor Objekat 103 Ilije Garašanina bb Velika Plana, Objekat Šumadija Radovanje i Objekat Šumadinka Veliko Orašje, kao obezbeđenje za kredit EMA d.o.o. Požarevac kod Marfin banke Beograd.

U radu Skupštine akcionara može učestvovati akcionar koji raspolaže sa najmanje 267 akcija društva.

Dan akcionara se utvrđuje na datum 2.05.2012. godine i samo akcionari koji su akcionari društva na taj dan imaju pravo da učestvuju u radu Skupštine.

Akcionari koji ne raspolažu dovoljnim brojem akcija za učešće u radu Skupštine, slobodno se udružuju i imenuju zajedničkog punomoćnika, koji će ih predstavljati na Skupštini na osnovu izdatog punomoćja. Punomoćje se daje u pisanoj formi određenom licu-punomoćniku na obaveznom formularu punomoćja koji akcionari mogu da preuzmu na internet stranici društva. Davalac punomoćja popunjeno punomoćje dostavlja lično na overu društvu.

Akcionari koji glasaju pisanim putem, formular za glasanje mogu da preuzmu na internet stranici društva, a isti se overava u sudu po propisima o overi potpisa.

Davanje zastupničke izjave je isključeno.

Akcionari i zastupnici akcionara su dužni da svoje učešće u radu Skupštine prijave u sedištu društva radnim danom od 10.00 do 15.00 časova, a najkasnije do 11.05.2012. godine do 15.00 časova na obrascu prijava učešća u radu Skupštine koji mogu da preuzmu na internet stranici društva.

Glasanje pisanim putem treba da bude dostavljeno lično u sedištu društva radnim danom od 10.00 do 15.00 časova ili primljeno putem pošte, najkasnije do 11.05.2012. godine do 15.00 časova.

Sa predlozima odluka čije je usvajanje na dnevnom redu Skupštine, zainteresovani akcionari mogu da se upoznaju na internet stranici društva.

Obaveštenje o pravima akcionara na predlaganje dnevnog reda i pravima na postavljanje pitanja akcionari mogu da preuzmu na internet stranici društva.

Nesaglasni akcionari sa odlukama sticanja i raspolaganja imovinom velike vrednosti mogu svoja prava da ostvare u skladu sa članom 474 Zakona o privrednim društvima.

Na dan upućivanja poziva 20.04.2012. godine, društvo ima ukupno emitovano 267.278 običnih akcija sa pravom glasa u paritetu jedna akcija-jedan glas.

Ovaj poziv se objavljuje na internet stranici društva, internet stranici Agencije za privredne registre i internet stranici Beogradske berze.

Poziv se objavljuje i u jednom dnevnom listu koji izlazi na teritoriji Republike Srbije.

Objavljivanje Poziva istovremeno se smatra izveštajem o bitnom događaju, u skladu sa članom 65. Zakona o tržištu kapitala.

U Velikoj Plani 20.04.2012.g.

 TP “INEX-VELEPROMET” AD Predsednik Upravnog odbora

 Boban Rajic